**Különfélék**

A Kálvária Polgárőr Egyesületazzal a kérelemmel fordult az Oktatási és Szociális Bizottsághoz, hogy a Szombathely, Nárai u. 1. szám alatti Szombathely Megyei Jogú Város Önkormányzata által a Kálvária Polgárőr Egyesület, a Roma Nemzetiségi Önkormányzat, valamint a HÁROFIT Közhasznú Egyesület számára használatba adott ingatlan használatával kapcsolatos költségek kifizetését támogassa. Az üzemeltetési, közüzemi költségek tavalyi év kifizetéseinek adatai alapján ez a költség az egyesület vonatkozásában 369.000,- forint összeget tesz ki.

Ezen összeg kifizetéséhez kérik a bizottság támogatását.

**Határozati javaslat**

**……../2016.(VI.08.) OSzB. sz. határozat**

„A”

1. Az Oktatási és Szociális Bizottsága a Kálvária Polgárőr Egyesület támogatási kérelmet megtárgyalta, és Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján az Önkormányzat 2016. évi költségvetésének ………………. sora terhére az Egyesület ingatlanhasználattal kapcsolatos költségeit ………………………………. Ft-tal támogatja.
2. Felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.

**Felelősök:** Rettegi Attila, az Oktatási és Szociális Bizottság elnöke

 /Stéger Gábor, a Közgazdasági és Adó Osztály vezetője,

dr. Bencsics Enikő, az Egészségügyi és Közszolgálati Osztály vezetője/

**Határidő:** 2016. június 20.

„B”

Az Oktatási és Szociális Bizottság a Kálvária Polgárőr Egyesület kérelmét megtárgyalta, és az Egyesület ingatlanhasználattal kapcsolatos költségeinek kifizetését forrás hiányában nem tudja támogatni.

**Felelősök:** Rettegi Attila, az Oktatási és Szociális Bizottság elnöke

 /Stéger Gábor, a Közgazdasági és Adó Osztály vezetője,

dr. Bencsics Enikő, az Egészségügyi és Közszolgálati Osztály vezetője/

**Határidő:** 2016. június 8.